มึนหัวตาลายหายใจไม่ค่อยออกปวดตั้งเเต่ต้นคอจนถึงไหล่2ข้างแล้วรู้สึกไม่ค่อยมีเเรง เวลาตื่นขึ้นมาก็รู้สึกมึนหัวจนจะยืนไม่ไหวแล้วก็จะวูบ อาบน้ำไม่ได้เลยเพราะจะมีอาการหนาวสั่นเหมือนคนไม่สบาย เป็นมาได้1อาทิตย์ ผมอยากรู้สาเหตุที่เป็นครับมันเป็นๆหายๆพอจะทำอะไรก็ต้องกลัวว่าเป็นอีกเลยทำไรไม่ได้เลย
สวัสดีค่ะ อาการหายใจไม่ค่อยออก รู้สึกมึนศีรษะ คล้ายจะวูบ ปวดต้นคอดังกล่าวมานั้น ยังไม่ได้เป็นอาการที่จำเพาะเจาะจงต่อกลุ่มโรคใด โดยอาการหายใจไม่ค่อยออก อาจจะเกี่ยวกับความผิดปกติของปอดหรือหัวใจได้ แต่ก็มักจะไม่ค่อยมีอาการคล้ายจะวูบ หรือปวดต้นคอร่วมด้วย หรืออาจเกิดจาก การมีไข้จากสาเหตุใดๆ ทำให้รู้สึกไม่สบายตัว ครั่นเนื้อครั่นตัว หายใจลำบาก การมีโรคหอบหืดกำเริบ หรือปวดเมื่อยกล้ามเนื้อตามปกติเนื่องจากยังเป็นอาการที่ยังบอกโรคไม่ได้ชัดเจน ถ้ามีอาการเป็นมากต่อเนื่อง รู้สึกมีไข้หนาวสั่นร่วมด้วย ควรไปพบแพทย์เพื่อตรวจวัดสัญญาณชีพ ตรวจร่างกาย ตรวจเลือดเพิ่มเติมให้ได้การวินิจฉัยที่แน่ชัดต่อไปในเบื้องต้นให้ดื่มน้ำมากๆ พักผ่อนให้เพียงพอ รับประทานอาหารอ่อนๆและสุกสะอาด อยู่ในที่อากาศถ่ายเทดี หลีกเลี่ยงการทำงานหนักๆ ถ้ามีอาการให้รีบนั่งพัก ถ้ารู้สึกว่ามีไข้สามารถกินยาลดไข้ได้ทุก 4-6 ชั่วโมง